এদিকে শ্রীকৃষ্ণের শুভ জন্মাষ্টমী উপলক্ষে পতনঊষার ইউনিয়নের লক্ষীপুর সার্ব্বজনীন পূজামন্ডপ প্রাঙ্গণ থেকে রোববার সকাল ১০টায় স্থানীয় রাধাকৃষ্ণ সনাতনী যুব ফোরামের উদ্যোগে বর্ণাঢ্য শোভাযাত্রা, গীতা পাঠ, ধর্মীয় সঙ্গীতানুষ্ঠান, শিশু-কিশোরদের নিয়ে গীতার শ্লোক প্রতিযোগিতায় বিজয়ীদের মাঝে পুরস্কার বিতরণ ও মহাপ্রসাদ বিতরণ প্রভৃতি কর্মসুচী পালিত হয়। এছাড়া পতনঊষার ইউনিয়ন পূজা উদযাপন পরিষদের আয়োজনে শ্রীসূর্য্য রাধামাধব আশ্রম প্রাঙ্গণ থেকে এক বর্ণাঢ্য মঙ্গল শোভাযাত্রা বের হয়। পরে এক আলোচনা অনুষ্ঠান সভা অনুষ্ঠিত হয়। এতে প্রধান অতিথি হিসেবে উপস্থিত ছিলেন কমলগঞ্জ উপজেলা আওয়ামীলীগের সভাপতি এম, মোসাদ্দেক আহমেদ মানিক। এতে বৃন্দাবনপুর সনাতনী যুব সংঘ, তরুন সনাতনী সংঘ (টিএসএস) ও সনাতনী ভক্তবৃন্দরা উপস্থিত ছিলেন।